**РЕПУБЛИКА СРБИЈА**

**Министарство просвете, науке и технолошког развоја**

као промотер пројекта

и

**ЈУП Истраживање и развој д.о.о.**

Немањина бр. 22-26, 11000 Београд, Србија

основано за управљање пројектом

као наручилац

***објављују***

**ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ**

 **ЗА ЈАВНУ НАБАВКУ ЛАБОРАТОРИЈСКОГ ПОТРОШНОГ МАТЕРИЈАЛА ЗА ПОТРЕБЕ НАУЧНОИСТРАЖИВАЧКИХ ОРГАНИЗАЦИЈА**

**БРОЈ: IOP/1-2013/C/4**

као наставак реализације потпројекта

**ЦЕНТРАЛИЗОВАНИ СИСТЕМ ЗА ЕВИДЕНТИРАЊЕ И НАБАВКУ ПОТРОШНОГ МАТЕРИЈАЛА ЗА ОБАВЉАЊЕ НАУЧНОИСТРАЖИВАЧКЕ ДЕЛАТНОСТИ**

***у оквиру пројекта***

**ИСТРАЖИВАЊЕ И РАЗВОЈ У ЈАВНОМ СЕКТОРУ У СРБИЈИ**

Финансијски уговор (Истраживање и развој у јавном сектору) између Републике Србије и Европске инвестиционе банке, закључен је 4. марта 2010. године и потврђен од стране Народне скупштине доношењем Закона о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке („Службени гласник РС-Међународни уговори”, број 5/10) допуњен 07. септембра 2011. године (у даљем тексту: Финансијски уговор).

Финансијским уговором обезбеђена су средства за спровођење пројекта Истраживање и развој у јавном сектору (у даљем тексту: Пројекат).

Пројектом је предвиђено спровођење активности са циљем ревитализације и модернизације постојећих истраживачких центара у Србији, оснивања нових центара, изградње некомерцијалних станова за младе научнике, модернизације ИТ инфраструктуре научне заједнице, набавке нове капиталне опреме као и потрошних добара за обављање научноистраживачке делатности.

ЈУП Истраживање и развој д.о.о, основано од стране Владе Републике Србије за управљање Пројектом, намерава да употреби део средстава из кредита Европске инвестиционе банке ради континуиране реализације набавке потрошног материјала за потребе научноистраживачких организација у периоду од 2011. до 2014. године.

У складу са чланом 7. став 1. тачка 2.(2) Закона о јавним набавкама („Сл. гласник РС”, број 124/12) и Финансијским уговором односно политиком Европске инвестиционе банке описаном у Водичу за набавке <http://www.eib.org/projects/publications/guide-to-procurement>, ЈУП Истраживање и развој д.о.о. је донело Одлуку о покретању међународног отвореног поступка јавне набавке за набавку лабораторијског потрошног материјала за потребе научноистраживачких организација, број **IOP/1-2013/C/4, који обухвата потребе научне заједнице Републике Србије за потрошним материјалом за период октобар 2012 – август 2013.**

Назив, идентификација и број лотова дати су на WEB сајту Наручиоца: <http://www.piu.rs>

Реализација уговора, који ће бити закључени са најповољнијим понуђачима, очекује се у периоду од јануара до марта 2014. године.

Алтернативне понуде се не разматрају.

Понуђачи могу да се надмећу за једну или више партија или за све партије.

Прихватају се понуде за појединачне партије.

Понуде се вреднују по партијама.

Попусти за доделу више партија се не разматрају приликом вредновања понуде.

Период важности понуде је 90 дана након датума кога је наручилац предвидео као крајњи рок за предају понуда.

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може бесплатно преузети на WEB адреси Наручиоца.

Понуде се достављају путем поште на адресу ЈУП Истраживање и развој д.о.о, ул. Вељка Дугошевића бр. 54, Звездара 11000 Београд или лично сваког радног дана од 10.00 до 16.00 часова на исту адресу.

Све понуде морају да садрже регистровану бланко соло меницу и менично овлашћење у корист наручиоца, у износу од 10 (десет) процената од вредности понуђене цене, са клаузулом „без протеста”, роком доспећа „по виђењу” и роком важења 90 дана од дана истека рока важности понуде (за понуђаче резиденте) односно документирани, потврђени неопозиви акредитив на вредност од 10 (десет) процената од вредности понуде и са роком важења 90 дана од дана истека рока важности понуде или гаранцију банке на вредност од 10 (десет) процената од вредности понуде и са роком важења 90 дана од дана истека рока важности понуде (за понуђаче нерезиденте)

Крајњи рок за предају понуда је:

***Лот: 700-729; Датум: 23. децембар 2013; Сат: 11.00h***

***Лот: 730-759; Датум: 24. децембар 2013; Сат: 11.00h***

***Лот: 760-789; Датум: 25. децембар 2013; Сат: 11.00h***

***Лот: 790-819; Датум: 26. децембар 2013; Сат: 11.00h***

***Лот: 820-845; Датум: 27. децембар 2013; Сат: 11.00h***

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Отварање понуда је организовано на:

Адреси: ***Вељка Дугошевића број 54/III, Звездара, 11000 Београд, Србија***

***Лот: 700-729; Датум: 23. децембар 2013; Сат: 13.00h***

***Лот: 730-759; Датум: 24. децембар 2013; Сат: 13.00h***

***Лот: 760-789; Датум: 25. децембар 2013; Сат: 13.00h***

***Лот: 790-819; Датум: 26. децембар 2013; Сат: 13.00h***

***Лот: 820-845; Датум: 27. децембар 2013; Сат: 13.00h***

Додатне информације о набавци као и сва појашњења могу се добити на и-мејл адреси: tender.consumables@piu.rs